b'\n_START_ARTICLE_\nCefprozil\n_START_SECTION_\nUporaba\n_START_PARAGRAPH_\nVe\xc4\x8dkrat ga uporabljajo za alternativo nekaterim pogosto uporabljenim beta-laktamom in cefalosporinom za zdravljenje oku\xc5\xbeb spodnjega in gornjega respiratornega trakta, sekundarnih bakterijskih infekcij, akutnega in kroni\xc4\x8dnega bronhitisa in ko\xc5\xbenih infekcij pri otrocih._NEWLINE__NEWLINE_Cefprozil se je namre\xc4\x8d izkazal kot varen antibiotik tako pri odraslih kot tudi pri otrocih. (2) Varnost cefprozila so preverili tudi na Pharmaceutical Research Institute, kjer so njegovo delovanje preverili na nekaj ve\xc4\x8d kot 4,200 pacientih, in se je pokazalo, da je ceprozil \xc5\xa1e nekoliko varnej\xc5\xa1i od sorodnih zdravil, med drugim zaradi dobre absorbcije povzro\xc4\x8di diarejo v manj\xc5\xa1em odstotku (5). Poleg varnosti so prednost cefprozila tudi relativno dolga razpolovna doba, zaradi katere se lahko jemlje dvakrat dnevno, in aktivnost proti beta-laktimaze producirajo\xc4\x8dim sevom, ki so odporni proti drugim, starej\xc5\xa1im antibiotikom. (6)\n_START_SECTION_\nPridobivanje\n_START_PARAGRAPH_\nAntibiotik je semi-sinteti\xc4\x8den, pridobljen po postopku, opisanem v patentu (3). Molekula je monohidrat in je v me\xc5\xa1anici v dveh izomernih oblikah (cis in trans, cis oblike je 90%) , ki sta obe aktivni.'